Hans Isaac Kekal Dengan Pendirian Enggan Lepas Jawatan Pengerusi FINAS
Meskipun didesak enam persatuan artis untuk melepaskan jawatannya, Datuk Hans Isaac tetap dengan pendiriannya terus mengalas jawatan Pengerusi Perbadanan Kemajuan Filem Nasional Malaysia (FINAS). Beliau sebelum telah didesak oleh persatuan terbabit susulan kontroversi tempoh perkhidmatan Ketua Pegawai Eksekutif FINAS, Ahmad Idham dipendekkan. Memetik kenyataannya kepada Harian Metro baru-baru ini, Hans Isaac menyatakan dia dilantik oleh menteri dan sentiasa mengikut peraturan, arahan dari ahli lembaga pengarah dan Akta 244 dalam kementerian. “Terpulang kepada mereka untuk menuduh dan kami tidak boleh menghentikan tuduhan itu. Saya bersama ahli lembaga pengarah dan pihak pengurusan akan melaksanakan semua amanah yang diberi,”  “Terpulang kepada mereka untuk menuduh dan kami tidak boleh menghentikan tuduhan itu. Saya bersama ahli lembaga pengarah dan pihak pengurusan akan melaksanakan semua amanah yang diberi,”  “Terpulang kepada mereka untuk menuduh dan kami tidak boleh menghentikan tuduhan itu. Saya bersama ahli lembaga pengarah dan pihak pengurusan akan melaksanakan semua amanah yang diberi,”  Terdahulu, FINAS telah mengeluarkan kenyataan yang memaklumkan ahli lembaga FINAS telah meluluskan permohonan Ahmad Idham untuk memendekkan tempoh perkhidmatannya sebagai CEO FINAS atas sebab-sebab peribadi. Ahmad Idham bagaimanapun kemudian telah tampil mendedahkan yang dia terpaksa berbuat demikian selepas mendapat tekanan daripada pihak tertentu. Dalam pada itu, Hans juga menyangkal dakwaan kononnya dia memberi tekanan kepada Ahmad Idham untuk memendekkan tempoh perkhidmatannya sebagai CEO, sebaliknya ia adalah kemahuan CEO itu sendiri. Malah dia juga mengakui sentiasa berkomunikasi dengan Ahmad Idham bagi menentukan hala tuju FINAS sehingga kini. Sementara itu, Hans berkata dia berkemungkinan akan mengambil tindakan terhadap enam persatuan yang terlibat kerana melemparkan pelbagai finah sehingga menjejaskan nama baiknya, bagaimanapun tidak menjelaskan lanjut mengenai tindakan apa yang akan diambilnya.